钦定古今图书集成/明伦汇编/宫闱典/第039卷 > 孝宗夏皇后
## 钦定古今图书集成/明伦汇编/宫闱典/第039卷 > 孝宗夏皇后

按《宋史后妃传》：“成恭夏皇后，袁州宜春人。曾祖令吉，
为吉水簿。夏氏初入宫，为宪圣太后阁中侍御。普安
郡王夫人郭氏薨，太后以夏氏赐王，封齐安郡夫人即位，进贤妃。逾年，奉上皇命，立为皇后。乾道二年，谒
家庙，亲属推恩十一人。三年崩，谥安恭。宁宗时，改谥
成恭。初，后之生也，有异光穿室，父协奇之。及长，以姿”
纳宫中。久之，父居益困，及归，客袁之僧舍，号“夏翁。”翁
亡，后始贵。访得其弟执中，补承信郎、阁门祗候。未几，
迁右武郎、阁门宣赞舍人，累迁奉国军节度使，提举
万寿观。宁宗即位，加少保，逾年，卒于家。初，执中与其
微时妻至京，宫人讽使出之，择配贵族，欲以媚后，执
中弗为动。他日，后亲为言，执中诵宋弘语以对，后不
能夺。既贵，始从师学，作大字颇工，复善骑射。高宗行
庆寿礼，近戚争献珍环，执中独大书“一人有庆，万寿
无疆”以献。高宗喜，赐赉甚渥。尝为馆伴副使，连射皆
命中，金人骇服。孝宗闻其才，将召用之，谢曰：“他日无
累陛下，保全足矣。”人以此益贤之。